ਅਸ਼ਟਮੁਡੀ ਝੀਲ
ਅਸ਼ਟਮੂਡੀ ਝੀਲ ( ਅਸ਼ਟਮੂਡੀ ਕਾਯਲ ), ਭਾਰਤ ਦੇ ਕੇਰਲ ਰਾਜ ਦੇ ਕੋਲਮ ਜ਼ਿਲ੍ਹੇ ਵਿੱਚ ਪੈਂਦੀ ਹੈ। ਇਸ ਕੋਲ ਇੱਕ ਨਿਰਾਲਾ ਵੈਟਲੈਂਡ ਈਕੋਸਿਸਟਮ ਜੋ ਕੀ ਇੱਕ ਵਿਸ਼ਾਲ ਹਥੇਲੀ ਦੇ ਆਕਾਰ ਦਾ (ਜਿਸ ਨੂੰ ਆਕਟੋਪਸ ਦੇ ਆਕਾਰ ਦਾ ਵੀ ਦੱਸਿਆ ਗਿਆ ਹੈ) ਵਾਟਰਬੋਡੀ ਹੈ, ਜੋ ਕਿ ਰਾਜ ਦੇ ਵੇਮਬਨਾਡ ਮੁਹਾਨੇ ਈਕੋਸਿਸਟਮ ਤੋਂ ਦੂਜੇ ਨੰਬਰ 'ਤੇ ਹੈ। ਅਸ਼ਟਮੂਡੀ ਦਾ ਅਰਥ ਹੈ 'ਅੱਠ ਵੇੜੀਆਂ' ( ਅਸ਼ਟ : 'ਅੱਠ'; ਮੂਡੀ : ਸਥਾਨਕ ਮਲਿਆਲਮ ਭਾਸ਼ਾ ਵਿੱਚ 'ਵਾਲਾਂ ਦੀਆਂ ਬਰੇਡਸ)। ਇਹ ਨਾਮ ਝੀਲ ਦੀ ਭੂਗੋਲਿਕਤਾ ਨੂੰ ਦਰਸਾਉਂਦਾ ਹੈ ਜਿਸ ਦੀਆਂ ਕਈ ਸ਼ਾਖਾਵਾਂ ਹਨ। ਝੀਲ ਨੂੰ ਕੇਰਲਾ ਦੇ ਬੈਕਵਾਟਰਸ ਦਾ ਗੇਟਵੇ ਵੀ ਕਿਹਾ ਜਾਂਦਾ ਹੈ ਅਤੇ ਇਹ ਇਸਦੇ ਹਾਊਸਬੋਟ ਅਤੇ ਬੈਕਵਾਟਰ ਰਿਜ਼ੋਰਟ ਲਈ ਮਸ਼ਹੂਰ ਹੈ। ਅਸ਼ਟਮੂਡੀ ਵੈਟਲੈਂਡ ਨੂੰ ਅੰਤਰਰਾਸ਼ਟਰੀ ਮਹੱਤਤਾ ਵਾਲੇ ਵੈਟਲੈਂਡਜ਼ ਦੀ ਸੂਚੀ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਜਿਵੇਂ ਕਿ ਵੈਟਲੈਂਡਜ਼ ਦੀ ਸੰਭਾਲ ਅਤੇ ਟਿਕਾਊ ਉਪਯੋਗਤਾ ਲਈ ਰਾਮਸਰ ਕਨਵੈਨਸ਼ਨ ਵੱਲੋਂ ਪਰਿਭਾਸ਼ਿਤ ਕੀਤਾ ਗਿਆ ਸੀ।